ມຽນມາຢູ່ໃນທ່າໄດ້ປຽບ ຈາກການຢູ່ໃກ້ ຕະຫລາດໃຫຍ່ ໃນຂົງເຂດ (ວີດິໂອຮຽນພາສາອັງກິດ)
ມຽນມາແມ່ນໄດ້ປຽບ ດ້ານທີ່ຕັ້ງຢູ່ໃກ້ຕະຫລາດ ທີ່ເຕີບໂຕຢ່າງວ່ອງໄວ ແຕ່ທະນາຄານ ADB ເວົ້າວ່າ ປະເທດນີ້ຍັງໄກຫລາຍ ທີ່ຈະສາມາດໝູນໃຊ້ ປະໂຫຍດ ຈາກທ່າໄດ້ປຽບນີ້.
ມຽນມາແມ່ນຢູ່ໃນທ່າໄດ້ປຽບ ທີ່ຈະໄດ້ຮັບຜົນປະໂຫຍດຈາກ ຕະຫລາດທີ່ກໍາລັງເຕີບໂຕຢ່າງວ່ອງໄວ ຂອງຂົງເຂດເອເຊຍ ແຕ່ວ່າ ການພັດທະນາຕ້ອງກວາມລວມເອົາໝົດທຸກພາກສ່ວນ ໃນສັງຄົມແລະ ຈະຕ້ອງຍືນຍົງ ເພື່ອຈະເຮັດໃຫ້ມຽນມາ ບັນລຸເປົ້າ ໝາຍຂອງຕົນໄດ້ ນັ້ນຄືຄໍາເວົ້າຂອງທະນາຄານພັດທະນາເອເຊຍ ຫລື ADB ທີ່ກ່າວ ຢູ່ໃນລາຍງານຂອງຕົນ ເມື່ອໝໍ່ໆມານີ້ ທ່ານນາງ Cyn-Young Park ຊຶ່ງເປັນນັກເສດຖະສາດປະຈໍາ ທະນາຄານພັດທະນາເອເຊຍ ເວົ້າວ່າ ທ່າທີທາງເສດຖະກິດ ຂອງມຽນມາ ໄດ້ເພີ້ມຄວາມເຂັ້ມແຂງຂຶ້ນ ຍ້ອນມີແຫລ່ງຊັບ ພະຍາກອນທໍາມະຊາດເຊັ່ນວ່າ ນໍ້າມັນ, ອາຍແກັສທໍາມະຊາດ ແລະແຮ່ທາດຕ່າງໆ ນອກນັ້ນປະເທດນີ້ຍັງມີເພື່ອນບ້ານສອງປະເທດ ທີ່ມີເສດຖະກິດ ໃຫຍ່ ແລະກໍາລັງຂະຫຍາຍໂຕ ຄືອິນເດຍແລະຈີນ ແລະກໍເປັນປະເທດທີ່ປະກອບດ້ວຍ ຄົນໜຸ່ມນ້ອຍເປັນສ່ວນໃຫຍ່ ຄື ¼ ຂອງພົນລະເມືອງໃນປະເທດແມ່ນມີອາຍຸຕໍ່ກວ່າ 30 ປີ ແຕ່ວ່າມຽນມາ ຍັງໄກຫລາຍທີ່ຈະສາມາດເຮັດແນວນັ້ນໄດ້ ພາຍຫລັງ ໄດ້ຕົກຢູ່ໃຕ້ການ ປົກຄອງຂອງພວກທະຫານມາໄດ້ 50 ປີ ມຽນມາກໍກາຍເປັນປະເທດນຶ່ງ ທີ່ທຸກທີ່ສຸດຢູ່ໃນ ພາກພື້ນເອເຊຍ ໂຄງລ່າງພື້ນ ຖານທີ່ສຳຄັນ ເຊັ່ນຖະໜົນຫົນທາງ ແລະຂົວ ແມ່ນບໍ່ໄດ້ ຮັບການພັດທະນາເລີຍ ແລະມີແຕ່ 30% ຂອງປະຊາຊົນ ຢູ່ໃນເຂດຊົນນະບົດທໍ່ນັ້ນ ມີ ໄຟຟ້າໃຊ້ ມຽນມາ ກໍາລັງພະຍາຍາມ ຈະເພີ້ມການລົງທຶນຕ່າງປະເທດຂຶ້ນ ແຕ່ວ່າ ລັດຖະບານພົນ ລະເຮືອນຂອງປະເທດດັ່ງກ່າວ ຍັງຕົກລົງກັນບໍ່ໄດ້ ກ່ຽວກັບກົດໝາຍລົງທຶນຕ່າງປະເທດ ສະບັບໃໝ່ ສະບັບດັດແກ້ເມື່ອໝໍ່ ໝໍ່ມານີ້ ແມ່ນຈໍາກັດສິດເປັນເຈົ້າຂອງ ຂອງນັກລົງ ທຶນຕ່າງປະເທດ ຢູ່ ໃນບາງຂະແໜງການ ແລະເກືອດຫ້າມຢ່າງສິ້ນເຊີງຢູ່ໃນຂະແໜງ ການ ອື່ນໆ ທ່ານ Sean Turnell ນັກເສດຖະສາດ ທີ່ມະຫາວິທະຍາໄລ Macquarie ຂອງອັອສ ເທຣເລຍ ເວົ້າວ່າ ກົດໝາຍລົງທຶນຕ່າງປະເທດ ສະບັບປັດຈຸບັນນີ້ ກໍາລັງປະເຊີນກັບ ການບໍ່ເຫັນພ້ອມນໍາຈາກ ອໍານາດການປົກຄອງທ້ອງຖິ່ນ ຫລືພາກັນຕ້ານຢັນ ທ່ານ Sean Turnell ເວົ້າວ່າ: ເປັນເວລາຫລາຍປີມາແລ້ວ ທີ່ກອງທັບມຽນມາໄດ້ຄວບຄຸມເສດຖະກິດຢ່າງຮັດແໜ້ນ ຊຶ່ງ ໄດ້ເຮັດໃຫ້ພວກພີ່ນ້ອງແລະໝູ່ເພື່ອນຂອງສະມາຊິກທະຫານໄດ້ຮັບສັນຍາຮັບເໝົາທີ່ ລໍ້າລວຍກັນ ມາບັດນີ້ ລັດຖະບານພົນລະເຮືອນ ຢາກຂະຫຍາຍຂະແໜງການບໍລິການ ແລະການຜະ ລິດ ຊຶ່ງກໍາລັງພິຈາລະນາໃຫ້ບໍລິສັດຕ່າງປະເທດໄດ້ເສຍພາສີຕໍ່າ ເພື່ອວ່າເຂົາເຈົ້າຈະໄດ້ເຂົ້າມາລົງທຶນ ແຕ່ພວກນັກຊ່ຽວຊານເວົ້າວ່າ ການເຮັດແບບນັ້ນ ອາດເປັນການຜິດ ພາດ ທ່ານ Sean Turnell ເວົ້າວ່າ ພວກນັກລົງທຶນແມ່ນມີຄວາມ ເປັນຫ່ວງກ່ຽວກັບບັນຫາໂຄງລ່າງພື້ນ ຖານ ບໍ່ແມ່ນເລື້ອງພາສີ ນອກນັ້ນ ພວກນັກເສດຖະສາດຍັງເວົ້າວ່າ ການບໍ່ໃຫ້ເສຍພາສີຊົ່ວ ຄາວ ກໍອາດຈະບໍ່ແມ່ນຄໍາຕອບ ສໍາລັບນັກລົງທຶນໃນປະເທດເຊັ່ນກັນ ພວກເຂົາເຈົ້າເວົ້າ ວ່າ ການທີ່ບໍ່ສາມາດເຂົ້າເຖິງເງິນສິນເຊື່ອ ຫລືກູ້ຢືມໄດ້ຂອງພວກຊາວນາ ຊາວສວນ ແລະ ນັກທຸລະກິດ ຢູ່ໃນມຽນມາ ແມ່ນເປັນບັນຫາທີ່ຍິ່ງໃຫຍ່ກວ່ານັ້ນອີກ ການປະຕິຮູບຢູ່ໃນມຽນມາ ຍັງຢູ່ຂັ້ນຕອນເລີ້ມຕົ້ນຢູ່ ປະເທດດັ່ງກ່າວ ໃນໝໍ່ໆມານີ້ ໄດ້ປະ ກາດກົດລະບຽບໃໝ່ອອກມາ ເພື່ອເຮັດໃຫ້ການ ກວດກາໂດຍກົງຂອງລັດຖະບານຕໍ່ສື່ມວນຊົນ ສິ້ນສຸດລົງ ພວກນັກ ຂ່າວດຽວນີ້ ຕ້ອງໄດ້ສົ່ງບົດຂຽນ ຫລືຂ່າວຂອງພວກເຂົາ ເຈົ້າໄປໃຫ້ຜູ້ກວດກາ ລຸນຫລັງທີ່ພວກເຂົາເຈົ້າໄດ້ພິມເຜີຍແຜ່ໄປແລ້ວ ແທນ ທີ່ຈະສົ່ງໃຫ້ ກ່ອນຈະນໍາອອກເຜີຍແຜ່ ພວກນັກຂ່າວບາງຄົນ ເວົ້າວ່າ ພວກເຂົາເຈົ້າຈະລໍຖ້າເບິ່ງວ່າ ການເຮັດແນວນັ້ນ ຈະໝາຍເຖິງການມີ ສິດເສລີພາບເພີ້ມຂຶ້ນຫລືບໍ່ ທ່ານນາງ Cyn-Young Park ກ່າວມ້ວນທ້າຍວ່າ ນັກລົງທຶນກໍເຊັ່ນກັນ ກໍາລັງລໍຖ້າ ເບິ່ງວ່າ ການປະຕິຮູບຈະໄດ້ຮັບຜົນສໍາເລັດ ຫລືບໍ່ ທ່ານນາງກ່າວກ່ຽວກັບເລື່ອງນີ້ວ່າ ຮ່າງນິຕິບັດຢັດ ກ່ຽວກັບການລົງທຶນຕ່າງປະເທດ ສາມາດຖືກເຊັນຮັບຮອງໃຫ້ເປັນກົດ ໝາຍໄດ້ ພາຍໃນເດືອນນີ້ ” ແລະນັ້ນກໍຄື ສາລະຄະດີເລື້ອງເສດຖະກິດຂອງມຽນມາ ຂອງພະແນກພາສາອັງກິດພິເສດ ຫລື Special English Economics Report ຂອງວີໂອເອ